Diari Oficial de la Generalitat Valenciana


Sumari del DOGV 7967, del 27-01-2017 (2017/480)

RESOLUCIÓ de 16 de gener de 2017, del rector, relativa a la modificació de diversos fitxers automatitzats d'aquesta administració pública, en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/01/16/(1)/dof/vci/html**

### Dades del document

Número de DOGV
:   7967

Data del DOGV
:   27-01-2017

Secció del DOGV
:   I. DISPOSICIONS GENERALS

Número del document
:   2017/480


Data del document
:   16-01-2017

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * universitat
    * legislació
    * dades personals

RESOLUCIÓ de 16 de gener de 2017, del rector, relativa a la modificació de diversos fitxers automatitzats d'aquesta administració pública, en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2017/480]  
L'article 20 de la Llei orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la modificació del fitxer que s'indica en l'annex I d'aquesta resolució.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'esmenta en l'annex.  
  
  
Tercer  
Els responsables del fitxer automatitzat detallat en l'annex adopten les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pel fitxer automatitzat esmentat en l'annex poden exercir el dret d'accés, de rectificació i de cancel·lació de les dades davant de l'òrgan competent i de la manera establida reglamentàriament, en els casos previstos en la legislació vigent.  
  
Cinqué  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisé  
Aquesta resolució entra en vigor l'endemà de la publicació en el Diari Oficial de la Generalitat Valenciana.  
  
València, 16 de gener de 2017.- El rector: Francisco José Mora Mas.  
  
  
  
ANNEX I  
  
Fitxer: Fitxer d'Alumnat.  
Finalitat i usos previstos: gestió administrativa i acadèmica dels alumnes de la Universitat Politècnica de València. Difusió d'informació acadèmica i institucional de la Universitat Politècnica de València. Promoció de l'ocupació i la inserció professional. Realització d'estudis, investigacions científiques i enquestes internes per la Universitat Politècnica de València. Cens electoral. Realització d'enquestes sobre l'oferta docent de la Universitat Politècnica de València.  
Persones i col·lectius de què s'obtenen les dades o estan obligats a subministrar-les: alumnes que pretenen cursar, cursen o han cursat els estudis impartits per la Universitat Politècnica de València i els seus centres adscrits.  
Procediment de recollida de les dades: declaracions, formularis i transmissió electrònica de dades.  
Estructura bàsica del fitxer i descripció de les dades recollides: dades de caràcter identificatiu, document nacional d'identitat, número d'identificació fiscal, nom i cognoms, domicili de l'alumne, domicili familiar, telèfon de l'alumne, telèfon familiar, adreça de correu electrònic, dades acadèmiques, professionals i economicofinanceres i circumstàncies socials.  
Sistema de tractament de les dades: automatitzat.  
Cessions de dades previstes: organismes de l'Administració General de l'Estat; administracions autonòmiques i administracions locals; altres universitats; entitats bancàries col·laboradores; òrgans col·legiats i unipersonals de la Universitat Politècnica de València; departaments, centres, instituts d'investigació, unitats d'investigació i personal docent i investigador de la Universitat Politècnica de València, per a realitzar estudis i investigacions científiques amb consentiment exprés del titular; empreses, i fundacions i entitats que persegueixen finalitats de gestió, promoció i realització de pràctiques o de promoció de l'ocupació o la inserció professional.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.


Còpia Permalink ELI